מונא חורי

מונא חורי (בערבית: منى خوري; נולדה ב-17 בספטמבר 1974) היא פרופסור מן המניין בבית הספר לעבודה סוציאלית ולרווחה חברתית באוניברסיטה העברית, בעבר שימשה כדיקנית הפקולטה, והייתה הדיקנית הערבייה הראשונה בתפקיד זה. מאז 2021 מכהנת כסגנית נשיא האוניברסיטה העברית לאסטרטגיה ומגוון.

ביוגרפיה
חורי נולדה בשכונת ואדי ניסנאס שבחיפה בשנת 1974, למשפחה שמוצאה מהיישוב מע'אר שבגליל. הוריה כיוונו אותה ואת אחותה ללמוד, במטרה לשפר את איכות חייהן. בחטיבת הביניים למדה בבית הספר האיטלקי, בו עבדה במקביל גם בניקיון על מנת לממן את לימודיה.

ב-1993 החלה בלימודי תואר ראשון בעבודה סוציאלית בבית הספר לעבודה סוציאלית של האוניברסיטה העברית בירושלים, ובשנת 1996 קיבלה תואר ראשון. בשנת 1999 קיבלה שם תואר שני ובשנת 2002 קיבלה תואר דוקטור. את הבתר-דוקטורט עשתה באוניברסיטת שיקגו (במלגת פולברייט) ובאוניברסיטה העברית.

בשנת 2005 מונתה למרצה בבית הספר לעבודה סוציאלית של האוניברסיטה העברית, ובשנת 2009 עלתה לדרגת מרצה בכיר. בשנת 2013 מונתה לפרופסור חבר ובשנת 2016 מונתה לפרופסור מן המניין.

תחומי המחקר שלה הם אלימות בית-ספרית, עבריינות נוער ובריונות רשת.

בשנת 2014 מונתה כיועצת לנשיא האוניברסיטה העברית להנגשת ההשכלה הגבוהה לחברה הערבית.

בשנת 2018 מונתה לדיקנית בית הספר לעבודה סוציאלית ולרווחה חברתית, וכיהנה בתפקיד זה עד 2021.

באפריל 2021 נבחרה לסגנית נשיא האוניברסיטה העברית לאסטרטגיה ומגוון.

בשנים 2015–2019 הייתה חברה באקדמיה הצעירה הישראלית. משנת 2016 היא חברה באקדמיה הגלובלית הצעירה.

בשנת 2021 הוענק לה פרס מיכאל ברונו.

בשנת 2023 הוענק לה עיטור נשיא מדינת ישראל.

חיים אישיים
מתגוררת בירושלים, ואם לשניים.

קישורים חיצוניים
 

 פרופ' מונא ח'ורי באתר בית הספר לעבודה סוציאלית ולרווחה חברתית ע"ש פאול ברוואלד
 מונא חורי, באתר האקדמיה הצעירה הישראלית
 הדס מגן, הפרופסורית שפורצת גבולות אקדמיים, גלובס, 31 במרץ 2022

הערות שוליים

סגל האוניברסיטה העברית בירושלים: עבודה סוציאלית
בוגרי האוניברסיטה העברית בירושלים
בעלי תואר דוקטור מהאוניברסיטה העברית בירושלים
בוגרי תוכנית פולברייט ישראלים
זוכי פרס ברונו
זוכות פרס ברונו
מקבלי עיטור הנשיא
חברי האקדמיה הצעירה הישראלית
חברות האקדמיה הצעירה הישראלית
בוגרות האוניברסיטה העברית בירושלים
בעלות תואר דוקטור מהאוניברסיטה העברית בירושלים
בוגרות תוכנית פולברייט ישראליות
ירושלים: אישים
נשות אקדמיה ערביות ישראליות
אנשי אקדמיה ערבים ישראלים
ישראליות שנולדו ב-1974
ישראלים שנולדו ב-1974